**KYNAN BRIDGES 2
(Anyagi áldások Isten jóindulatában)**

*Akár a TV-t, vagy rádiót kapcsoljuk be, a híreket hallgatjuk, az újságokat, vagy az internetet nézzük, mindenhonnan bombáznak bennünket figyelmeztetésekkel, hogy szörnyű dolgoknak állunk elébe, és borzalmas időkkel állunk szembe. Gazdasági összeomlás, háborúk híre, világszerte megnövekedett törvénytelenség, a bűn elfogadása, természeti katasztrófák megnövekedése. DE bármi is történjen ma a világban, Kynan Bridges szeretné impartálni, átadni számodra azokat az ősi Biblia kulcsokat, hogy nyitott Menny alatt járhass! Isten védelmében és természetfölötti jóindulatában és áldásaiban.
Az emberek életei átalakulnak, szolgálatok megfordulnak, házasságok megváltoznak, anyagi helyzetek megfordulnak, gyülekezeteket szó szerint Isten természetfölötti ereje rázza fel, amikor megtanulnak Ábrahám áldásaiban járni! Isten lépésről lépésre meg akar tanítani arra, hogyan járhass Ábrahám áldásaiban, és hogyan szabadítsd föl hited Isten csodatévő erejére és hogyan élhess Isten bőséges ellátásában!
Megtanulod aktiválni ugyanazokat az áldásokat az életedben, melyeket Isten Ábrahámnak adott! Kezdd el mindennapodat Isten túlcsorduló áldásaiban élni! Tapasztald meg Isten természetfölötti jóindulatának zuhatagát pénzügyi csodákban, természetfölötti sokszorosításban, Isteni előléptetésben, angyali védelemben és még nagyon sok minden másban!*

**SID**: Helló. Sid Roth vagyok. Üdvözöllek világomban, ahol a természetes a természetfölötti. Vendégem hallott valamit Istentől, ami forradalmasította az életét. Isten azt mondta, hogy ez az év Isten természetfölötti jóindulatának az éve lesz. DE, neked a megfelelő helyen kell lenned. Meg kell értened, hogy a jóindulat hogyan működik. És amikor ő elkezd beszélni erről, akkor, hidd el nekem, hullámok, a természetfölötti jóindulat hullámai fognak rád jönni!

Annyira izgatott vagyok amiatt a kijelentés miatt, amit Isten Kynan Bridges-nek adott a jóindulatról. Előzetesként, Kynan, mit jelent ténylegesen az a szó, hogy „jóindulat”, bibliai szemszögből nézve?

***KYNAN****: Nos, a „jóindulat” egy nagyon erőteljes szó, amely a héber „chin” szóból származik, és a „chin” szó jelentése: öröm, szívesség és kedvező bánásmód. Úgyhogy amikor jóindulatról beszélünk, arról van szó, hogy egy olyan különleges kegyelem és kenet van az életünkön, ami elkülönít minket a tömegtől. Elválaszt minket a többiektől. Isten különleges számba vesz, mintha más lennél, mint mások. Az emberek szeretni fognak. Az emberek majd tenni akarnak érted. Az emberek áldássá akarnak válni számodra. Úgyhogy amikor természetfölötti jóindulatról beszélünk, egy másik szintre lépünk. Arról van szó, hogy maga a Menny mosolyog rád.*

**SID:** Ez olyan, mint tudod, a karizma. Vannak bizonyos emberek, akiknek természetes karizmájuk van, még ha nem is hisznek Istenben. De te arról beszélsz, és én szeretem, ahogy kifejezted magad, hogy Isten mosolyog rád. Szeretem ezt, Kynan.

***KYNAN****: Abszolút. Valójában, ha az 1.Móz.39-hez lapozol, felfedezhetsz ott egy egyedülálló figurát, akit Józsefnek hívnak! A Biblia szerint József lement Potifár házába, aki egyiptomi volt. Eladták rabszolgának. És a Biblia azt mondja, hogy „József megnyerte az egyiptomi jóindulatát.” Nos, ez nem a karizmáról szól. Ez nem a jó kinézetről szól. Isten szerelmére, hiszen rabszolga volt! Nem lehetett volna semmi ennél rosszabb. De ha a Menny rád mosolyog, nem számít, hogy milyen szituációban vagy, nem számít, hogy milyen korlátaid vannak, Isten utat fog készíteni neked, amikor úgy tűnik, nincs kiút, és tanulni fogsz az Ő természetfölötti jóindulatáról.*

**SID**: Járhat-e mindenki ebben a természetfölötti jóindulatban a hét minden napjának 24 órában, vagy csak egyes embereknek mondja Isten, hogy „Józsefet teszem az én kedvencemmé”?

***KYNAN****: Hát, jó kérdés! De tudod, mi az érdekes? A Galata 3.14. azt mondja, hogy: „az Ábrahámnak ígért áldás Krisztus Jézusban a zsidóságon kívüli népekre is érvényes, hogy hitük által megkapják a megígért Szent Szellemet.” Más szavakkal: bárki, aki Yeshuát az Urává teszi, annak hozzáférése van Isten természetfölötti jóindulatához. Ahonnan származom, az ottani emberek szavajárása az, hogy a jóindulat nem igazságos. Tudom, hogy ez nem hangzik jól magyarul (vagy angolul). De ez egyszerűen azt jelenti, hogy a jóindulat nem az igazságosságtól függ, hanem egyszerűen jogunk van hozzá. Akik belépnek Isten jóindulatába, hozzáférésük lesz Isten örökkévaló ígéreteihez. Hozzáférésük lesz Isten erejéhez. Beléphetnek Isten jóságába. Itt van a megoldás napi 24 órában, 7 napon keresztül.*

**SID**: Szeretem ezt. Na most, Isten megmutatta neked, mi fog történni Amerikában ebben az évben, a jóindulattal összefüggésben. És mint tegnap éjszaka is, beszélt hozzád. Beszélj nekem erről!

***KYNAN****: Szó szerint, az Úr felébresztett engem ma korán reggel. Ez már maga is csoda! Nos, Isten felkeltett, és azt mondta nekem: „Fiam, azt akarom, hogy menj és olvasd el a Zsoltárok 22. fejezetének 28. versét! Azt mondtam: Oké, Uram. Olvastam ezt korábban is, de most volt benne valami más. Valami furcsa volt a szövegben, különösen, hogy a prófétai időzítésről esett szó. Úgyhogy odalapoztam az Igevershez, és hirtelen, amint olvastam az Igét, kiugrottak a sorok az oldalról, és a kijelentés megütött. A Biblia mondja a Zsoltárok 22.28-ban, hogy Isten a király, az Ő királysága kiterjed az egész földre, és Ő uralkodik a nemzeteken. És az én kevés zsidó tudásomból ismerem a „mashal” szót, ami azt jelenti, hogy „egyik a másik fölött uralkodik”. Na, most, ez a kulcs. 2014-ben, ahol ma most tartunk, Isten azt mondja, hogy két királyság létezik a Földön: az egyik a világosság királysága, a másik a sötétség királysága. Az arra való képességünk, hogy áldásokban járjunk, attól függ, hogy mennyire igazodunk a világosság Királyságához! Emlékezzetek, hogy amikor még Amerika, mint hívő nemzet volt ismert, a papírpénzünkön is ez állt: „Egy nemzet Istennek alárendelve”. Más szavakkal, amíg Amerika Isten szerinti kormány volt, Amerika Isten jóindulatában járt. De lassan, Sid, kijöttünk Isten kormányzása alól és felváltottuk azt emberi kormányzásra, ami a sötétség kormányzása. És ahogy ezt tettük, szó szerint eldugaszoltuk a mennyei csatornát, és megállítottuk a nemzetre eső áldást. Ez hatással volt a fizetési eszközünkre, hatással volt a politikai hatalomra, hatással volt a munkalehetőségeinkre és a közgazdaságunkra. Mindezekre hatással volt. És azután ezekben az utolsó napokban, csak azok fognak a nyitott Menny alatt járni, akik a Menny tervei szerint élnek!*

 **SID**: Oké. Ha Amerika folytatja azt, amit eddig, az ránk is hatással lesz? Ha mi egy olyan ország vagyunk, akik elvesztették Isten jóindulatát, járhatunk-e mi, mint egyének mégis Isten jóindulatában?

***KYNAN:*** *Emlékezz vissza, hogy azt mondtam, a jóindulat nem igazságos, és ez ezt jelenti. Emlékszel Egyiptomra, ami egy kis és régi nemzet volt annak idején, és Egyiptomban volt egy olyan hely, amit Gósennek neveztek? Ez egy földrajzi terület volt Egyiptom közepén. Na most, a fák ugyanolyanok, a víz ugyanolyan volt Gósenben, mint máshol. Minden ugyanolyan volt, kivéve egy dolgot, azt, hogy Gósenben az emberek Isten kormányzása alatt voltak. Vegyétek észre, mi történt! Kilenc csapás sújtotta Egyiptomot és teljesen lerombolta a nemzet közgazdasági, társadalmi és vallási rendszerét. De Gósenben az emberek Isten védelme alatt álltak. És ahogy az az Ószövetségben volt, úgy van ma is. Közülünk azok, akik belépnek Isten jóindulatába… és tudod, az az érdekes, hogy a „Gósen” szó a héberben azt jelenti, hogy „közeledni”. És ez a kulcs, Sid.* ***Az intimitás Istennel a kulcs.***

**SID**: De tudod, mi a legmeglepőbb számomra? Ismerem Kynant, és Kynan nem volt mindig ilyen. Az orvosok azt mondták a szüleinek, hogy soha nem fog a második osztálynál továbbjutni. Beszélgetni fogunk erről, amikor visszajövünk.

**SID**: Nos, Kynan Bridges-nek nem volt esélye. Azt értem ez alatt, hogy azt mondták, hogy soha nem fog a második osztályon túljutni. Mi hozta meg a változást, Kynan?

***KYNAN****: Tudod, imádkozó anyám volt, aki mellesleg a Bibliát is olvasta. És az egyik dolog, ami forradalmasította az életemet, az egy egyszerű, ősi, bibliai elv volt, amit elmélkedésnek neveznek. Hadd magyarázzam el, hogy ez mit jelent! A Biblia azt mondja az 1. Zsoltárban, ami az első olyan rész volt a Bibliából, amit valaha is memorizáltam, hogy „Boldog ember az, aki nem jár a bűnösök tanácsa szerint, nem áll a vétkesek útjára, és nem ül a csúfolódók székére, hanem az Úr törvényében gyönyörködik,” a Tórában, az Ő törvényében. És amint azon elmélkedsz éjjel és nappal, olyan leszel, mint a folyó mellé ültetett fa. Úgyhogy elkezdtem elmélkedni a Biblián. És az emberek nem hiszik el, amikor elmondom nekik ezt, de Isten szó szerint természetfölötti intelligenciát adott nekem egyik pillanatról a másikra, az Igén való elmélkedésen keresztül. A zsidó szó „haggah”, azt jelenti, hogy hangosan kimondani, mormolni, suttogni. Fogtam a Bibliámat, körbesétáltam a házunkban és elkezdtem idézni az Igéket, kimondtam azokat saját magamnak, a saját elmémnek: „Én egy áldott ember vagyok!” Egyből megértettem a matekot, megértettem az angolt, az olvasást és a környezetismeretet. És Isten elvégezte, hogy ahelyett, hogy több időt töltöttem volna az iskolából való felmentéssel, és több viselkedési problémám lett volna, mint amit elképzelni tudsz, nemcsak, hogy elvégeztem a középiskolát, amit azt gondolták, hogy soha nem fogok, hanem még ösztöndíjat is kaptam a főiskolához. És most pedig a doktori fokozatom megszerzéséért dolgozom, és ez csodálatos. Ez csak Isten Igéjének ereje által történhet meg.*

**SID:** Azt mondtad, hogy körbejártál, vitted magaddal a Bibliádat, és hangosan kimondtad. Tényleg ezt tetted?

***KYNAN****: Teljesen elszánt voltam, Sid. Nem volt vesztenivalóm, tehát kimondhattam akár Isten Szavát is. Ezt olyan fontos, hogy megértsétek. Isten Igéjének kreatív ereje van. Amit azonban akkor még, mint tinédzser, nem tudtam, hogy gyakorlatilag Isten kibocsátja a jóindulatát azokon a szavakon keresztül, amiket kimondunk. A Biblia azt mondja, hogy „az Ige arany alma ezüst tányéron.” Más szavakkal, amikor mi kimondjuk Isten Igéjét az életünkre, akkor mozgásba hozzuk a dolgokat. Csatlakozunk az életünkkel Isten mennyei napirendjéhez. Én úgy hívom ezt, hogy mennyei együttműködés, és ebből következik, hogy ez a szánkkal kezdődik. Amikor megtanuljuk, hogy azt mondjuk, amit a Menny is mond, az életünk elkezd majd úgy kinézni, ahogy a Menny akarja, hogy kinézzen. És ez történt velem.*

**SID**: Most, amiről Kynan tanít, ez történt vele, és ez csodálatos volt számára. De ő azt mondja, hogy Isten Igéje szerint, Isten nem személyválogató. Amit megtett Kynanért, annál még többet akar érted megtenni! Beszélj nekem arról a zenészről, aki hallotta a tanításodat, és hogy mi történt vele!

***KYNAN****: Volt egy ember, aki szakmája szerint zenész volt, de nem ment neki valami jól, Sid. Problémái voltak a családjában, problémái a kapcsolataiban, nem talált munkát, nem történt semmi. Nos, megragadta ezt a tanítást, és elkezdte kinyilvánítani Isten ígéreteit az életére és a családjára. És a következő történt. Amint kinyilvánította Isten ígéreteit a családjára, egyből felhívta egy lemezkiadó cég, és azt mondta: „Hol volt ön eddig?” Ő pedig: „Én itt voltam.” Erre ők: „Meghallgattuk néhány dalát! Fel szeretnénk ajánlani, hogy kiadjuk a lemezét!” És tudod még mit mondtak? „Bármit kér tőlünk, megtesszük.” És ez csak úgy a semmiből jött. És ezt látjuk mindig, hogy valami csak elkezdődik valakinek az életében. Volt egy hölgy is, aki a szolgálatunkhoz tartozott. A fia nem talált munkát. Nem tudott munkát szerezni, mert büntetett előéletű volt. És hirtelen, a hölgy elkeseredésében azt mondta: „Istenem, tennem kell valamit.” Megragadta a jóindulatról szóló tanítást, és elkezdte kinyilvánítani az életére. És megfogta a férjének és a fiának a kezét, és imádkozott a nappaliban. Azt mondta: „Ábrahám áldása van rajtunk. Ábrahám volt a mi atyánk, és mi az ő gyermekei vagyunk.” Találd ki, mi történt?*

**SID**: Mi?

***KYNAN****: Ugyanezen a napon, a fia kapott egy munkát. Ez volt az első alkalom hónapok óta. Természetfölötti módon átment a szűrőn. A bírósági ügyének az lett a vége, hogy 6 hónappal később a bíró ránézett a tárgyalóteremben és azt mondta: „Mint ha más lennél! Fiam, belefáradtál abba, hogy mindig engem látsz?” Azt mondta: „Igen.” És a bíró csak úgy „dobta” az ügyet. Nem volt börtönben azóta se. És ez Isten jóindulatának a hatalma.*

**SID**: Te tudod, milyen jóindulatban járni és milyen az, amikor éppen megházasodtál. Beszélj most erről!

***KYNAN:*** *Ó, te jó ég!*

**SID**: Röviden, mi történt?

***KYNAN****: Jöttünk éppen vissza a nászútról. Mosolyogtunk, ragyogott az arcunk. És amikor hazaértünk, azt találtuk, hogy elvesztettem a munkámat. És bárcsak ez egy ideiglenes dolog lett volna, de valójában a rosszból még rosszabb lett. Az lett a vége, hogy elvesztettük a helyet is, ahol laktunk. Elvesztettük a kocsinkat is, és most egy kis apartmanban laktunk, ahol nem voltak ajtók. És azt mondtam: „Istenem, kell, hogy valami jobb jöjjön. Össze vagyok zavarodva, frusztrált vagyok! És akkor Isten elkezdett foglalkozni a szívemmel, és majdnem hallható hangon ezt mondta a Jeremiás 29.11-ből. Kint sétáltam, nézegettem a csillagokat. Azt mondta: „Mert én tudom, mi a tervem veletek, békességet és nem romlást tervezek…” Azt mondtam: „Istenem, ez eléggé rossz.” „Nem, én tudom, mi a tervem veletek, és reményteljes jövőt adok nektek.” És találd ki, Sid, mit tett Isten?*

**SID**: Mit?

***KYNAN:*** *Én azt gondoltam, hogy valaki másra értette ezt: elkezdte mondani nekem, hogy adjak, adakozzak! Én meg azt gondoltam: „Talán ez a szomszédomnak szól.”*

**SID**: Mondok valamit. Maradjunk ennél a gondolatnál. Amikor visszajövünk, meg foglak kérni, Kynan, hogy mondd el, mi történt, de ami még ennél is fontosabb, hogy meg fogom kérni, hogy tegyen egy természetfölötti megvallást, kihirdetést, amely át fogja járni a testetek minden sejtjét, és el fogtok kezdeni Istennel járni a természetfölöttiben, a nem természetesben, ami nem karizma, hanem természetfölötti jóindulat!

**SID**: Azt gondoltad, hogy te vagy az egyetlen ember, aki ilyen bajokon ment keresztül? Kynan megnősült. Olyan boldog volt. Beköltözött csodálatos otthonába. Aztán elvesztette a munkáját, nem talált másik munkát. Elvesztette az otthonát. Elvesztette a kocsiját. Megengedte, hogy egy barátja segítsen, és így beköltöztek a barátja egyik apartmanjába, nem egy kívánatos helyen. És ezután Isten beszélt Kynanhoz. Mit mondott Isten?

***KYNAN****: Isten a Jeremiás 29.11-ből kezdett idézni nekem, én szó szerint sétáltam az utcákon éjszaka, annyira össze voltam zavarodva és frusztrált voltam. Azt mondtam: „Istenem, kell, hogy legyen valami ennél jobb. És Ő majdnem hallható hangon beszélt hozzám. Azt mondta: „Én tudom, mi a tervem veletek.” És amikor ez a megtapasztalásom volt egy éjszaka, felnéztem, és majdnem fölöttem ott volt egy glória. Soha nem láttam még ilyet azelőtt. És felnéztem és hallottam, hogy Isten azt mondta: „Ez az én jóindulatom koronája.” Na, most a Zsoltárok 5.12 azt mondja: „Körülveszi az igazat (az angolban) jóindulatával, mint egy pajzzsal.” Más szavakkal, a héber nyelvben ez koronát jelent. És Isten azt mondta: „Te már megkaptad az én jóindulatomat.” Na, most, amit én még nem értettem az az, hogy Isten az Ábrahám áldását próbálta megtanítani velem. Nem akarta, hogy csak úgy meg legyek áldva. Isten megpróbált engem áldássá tenni! Ezt mondta Ábrahámnak: „Áldássá foglak tenni.” És ez különbség! Úgyhogy Isten elkezdett nekünk arról beszélni, hogy legyünk áldássá a nemzetek számára. Így elkezdtünk adni, adakozni a szolgálatba.*

**SID**: De várj! Hogyan adakozol, amikor nincs munkád, nincs autód és elvesztettétek a házatokat? Hogyan adsz ilyenkor?

***KYNAN:*** *El kellett kezdenem Istennel, mert ez volt, amit Ő mondott nekem. Úgyhogy azt mondta, hogy adjak. Emlékszem, egyik vasárnap, gyülekezetben voltunk, és volt ott egy egyedülálló anya, és Isten azt mondta: „Azt akarom, hogy az utolsó pénzedet add oda neki!” Azt gondoltam: „Ördög, megkötözlek!” És Isten azt mondta: „Nem, ez nem az ördög, ez én vagyok! Azt akarom, hogy add oda neki az utolsó filléred is!” Úgyhogy elkezdtünk vetni. Tudjátok, a szellemvilágban egyből beindult egy láncreakció. A dolgok elkezdtek felemelkedni a mi javunkra. Beleütköztünk Ábrahám áldásába, és még észre sem vettük. Az emberek odajöttek hozzánk és azt mondták: „Az Úr azt mondta nekem, hogy adjak neked 200 dollárt, az Úr azt mondta nekem, hogy adjak neked 2000 dollárt.” Váratlanul valaki adott nekünk egy autót, mivel a sajátunkat elvesztettünk. Váratlanul a kis vállalkozásban, amit azelőtt a munka mellé kiegészítőnek nyitottunk, kötöttünk egy szerződést 5000 dollárra, csak úgy a semmiből. Hirtelen a dolgok megfordultak. Természetfölötti megsokszorozódást éltünk át. A feleségem 20 dollárral ment el az áruházba, és 150 dollárnyi élelmiszerrel jött vissza. És azt kérdeztem: Kaptál élelmiszer-bélyegeket vagy kuponokat? Azt mondta: „Nem, nem tudom. És hirtelen isteni megsokszorozódást láttunk. De ez még nem a legjobb rész! Egy bizonyos idő után Isten több pénzzel áldott meg minket, mint amit valaha is láttunk életünkben! Most ilyen helyzetben vagyunk, és én szeretnék most valakihez közületek beszélni. Valaki most hallgat minket, és azt mondja: „Nos, az én helyzetem eléggé rossz.” Hidd el, én is voltam ilyen helyzetben. De szeretném elmondani neked ma, hogy a körülményeid nem változtatják meg Isten Igéjét, hanem Isten Igéje fogja megváltoztatni a körülményeidet. Bízzál Benne, és meg fogod látni Isten hatalmát és erejét az életedben!*

**SID**: Szeretném, hogy mondj el egy kulcsot röviden, amely segíteni fog az embereknek, hogy bemenjenek ebbe a jóindulatba!

***KYNAN****: Az első kulcs, amivel rendelkezned kell, az a hit. A Biblia azt mondja a Zsidó levél 11. fejezetében, hogy „Hit nélkül lehetetlen Istennek tetszeni.”*

**SID**: Igen, de mi van azzal, aki azt mondja: „Én már próbáltam ezt a hit dolgot, és nem működik. Úgyhogy most már elvárásom se lesz többé, hogy bármi jó történik velem.

***KYNAN****: Épp ez az, amit az ellenség akar, hogy gondolj! Azt akarja, hogy elbátortalanodj. Azt akarja, hogy össze legyél zavarodva és frusztrált légy. A hit nem valami erőlködés, erőltetés. Nem valami légből kapott dolog. A hit: Istenben való bizalmunk. És amikor bizalmunk van Isten felé, azt mondjuk, hogy az Ő igazsága a mi realitásunk. Amikor az Ő igazsága a mi realitásunkká válik, elkezdünk majd összekapcsolódni a Mennyel. Amikor összekapcsolódsz a Mennyel, el tudod fogadni, amit a Menny neked felkínál. Úgyhogy az első kulcs a hit. Hadd adjak nektek egy példát arra, hogy miről beszélek. A mi gyülekezetünk belefogott egy 21 napos böjtbe. Ez alatt a böjt alatt, nem csak az ételtől tartózkodtunk, hanem a negatív szavaktól is. Az embereknek nem volt szabad semmi negatívat mondani. Nem volt szabad panaszkodni. Volt egy fiatalember, aki velünk böjtölt, és a munkahelyén volt egy problémája. Egy új ügyvezetőt neveztek ki. Az új ügyvezető negatív véleménnyel volt róla. Így a munkája veszélybe került. Az egyik nap váratlanul jött az ügyvezető és azt mondta: „El szeretném vinni a csapatot ebédelni és szeretnék veled kocsikázni egy kicsit”, mondta a fiatalembernek. Ő azt gondolta, hogy mi lehet ez a rejtély? Úgyhogy együtt kocsikázott az ellenségével. És a főnöknő megkérdezte: „Mit szeretnél mondani az osztályunkról? Mit szeretnél arról mondani, hogy hogy mennek itt a dolgok?” És ő azt mondta neki: „Nincs semmi panaszom. Hálás vagyok, hogy van munkám. Egyszerűen áldott vagyok.” Úgyhogy a főnöknő visszavonta, amit mondott, ajánlotta őt előléptetésre, és két héten belül fizetésemelést és előléptetést kapott.*

**SID**: Szeretném, ha imádkoznál most és kinyilvánítanád Isten Igéjét azok fölött, akik most néznek minket. Szeretném, ha az ő életük mostantól fogva megváltozna!

***KYNAN****: Tudjátok, most hallgattatok engem, és mindent hallottatok, amit beszélgettünk. Az első számú dolog a hit. A második, hogy legyen kapcsolatod Istennel Yeshuán keresztül, és ez Istennel való intimitást jelent. Azok, akik közel vannak Istenhez, meg fogják tapasztalni az Ő jóindulatát. Szeretnék imádkozni értetek most. Atyám, a te fiad, Jézus nevében, Yeshua nevében, megáldom azokat, akik hallgatnak engem és kinyilvánítom Isten jóindulatát az életetekre, a jóindulatát a házasságotokra, a pénzügyeitekre, a kapcsolataitokra. Felszabadítom Ábrahám áldását most, amely gazdaggá és örvendezővé tesz. Ettől a naptól fogva, az életetekben természetfölötti fordulat fog beállni. A Yeshua nevében imádkoztunk. Ámen.*

**SID**: Figyeltétek, amit Kynan mondott, mielőtt imádkozott volna értetek? Kell, muszáj, hogy legyen kapcsolatotok az élő Istennel! Ő rátok akar mosolyogni, de ti, amiatt, amit már tudtok az Újszövetségből, az evangéliumokból, rosszul gondolkoztok! A hibáitokra gondoltok, amiket elkövettetek! Mondjátok el Istennek, hogy megbántátok a bűneiteket! Mondjátok el Istennek, hogy akarjátok az erőt a változáshoz! Tegyétek Jézust a Messiásotokká és Uratokká! Higgyétek el, hogy Ő minden bűnötöket magára vette, és hogy vére által, a bűneitek el vannak mosva. Kérjétek meg, hogy lakjon bennetek, és legyen az Uratok! Tegyétek meg most!